钦定古今图书集成/方舆汇编/职方典/第1225卷 > 《游洞庭湖》张说
## 钦定古今图书集成/方舆汇编/职方典/第1225卷 > 《游洞庭湖》张说

缅邈洞庭岫。葱蒙水雾色。宛在太湖中。可望不可即。
剖竹守穷渚。开门对奇域。城池自絷。笼缨绶为徽。
靡日不思往，经时始愿克。飞棹越溟波，维舟恣攀陟。
䆗窱入云步，崎岖倚松息。岩坛有鹤过，壁字无人识。

此处学金丹，何人生羽翼。谁传九光要，几拜三仙术。
紫气徒想像，清谈长渺默。《霓裳》若有来，觏我云峰侧。